المدونة
أه، بالنسبة لي بالنسبة لي كانت مدخل
مدخل لحرية أني اكتب اللي عايزة اكتبه
وأول مره اكتشفت التدوين كان في ٢٠٠٥
اخر ٢٠٠٤ وبداية ٢٠٠٥
وكنت سعيدة جدا أني اكتشف أني اقدر اكتب اللي أنا عايزاه عالإنترنت
فبدأت اكتب عن افكاري
كتبت، مرة كتبت مثلا عن ليه الستات بتخش الجامع من الباب الخلفي
وعندهم مكان صغير يصلوا فيه
والرجالة عندهم المدخل الكبير والجميل والفاخر بتاع الجامع
دي حاجة ما كنتش فاهماها
عادة ما كنتش بروح الجامع عشان الستات عادة مش بيروحوا الجامع
بس دي حاجة ما كتش فاهماها ولحد دلوقتي مش فاهمة
وبعد كده رحت مرة أصلي في... جوامع اقدر اخشها من الباب الرئيسي
أنا فاكرة أن ده ما كانش في مصر طبعا
كان فين؟
كان في تركيا
في اسطنبول
وده كان كويس عشاني... أه حسيت أنه كويس
يعني أني طبيعية وزي أي بني أدم اعرف اخش من نفس المدخل
كنت بروح أصلي في منطقة الستات بس كلنا ممكن نخش ممن نفس المدخل
وفي المدونة طبعا كتبت برضوا عن نظام مبارك
التعذيب، حاجة كانت فعلا
كانت الحياة اليومية للبوليس
في قسم الشرطة
بتسمعي... بتسمعي عنه من زمان
يعني لما كنت طفلة أنا فكرة حد سرق حاجة من عيلتي
و... هما... عشان أبويا ظابط في الجيش
فالراجل ده راح قسم الشرطة
وعذبوه هناك
كانوا بيتكلموا عن التعذيب كأنه طبيعي
هيضربوه لحد ما يقول الحاجات اللي سرقها فين
و... ويرجعها
كنت... في طفولتي، القصص دي عن التعذيب كانت طبيعية
بتسمعي عنها طول الوقت الناس بتتكلم عنها زي ما تكون طبيعية
بس ادركت طبعا بعديها أن ده مش طبيعي
أن ده مش عادي، أن حد يضرب أو يتعذب لأي سبب
عشان فيه طرق تانية عشان
عشان تاخد اللي أنت عايزه زي العدالة والقانون
لازم تحترم الجسد، الجسد الإنساني
لازم تحترم الجسد الإنساني
أه التعذيب، الرجالة دايما هما اللي بيتعذبوا
بس ما سمعتش عن ستات بتتعذب
إلا بعدين، لما بقى عندنا فيديوهات بتبين في اقسام الشرطة
أيوه، التعذيب دايما كانت بيمارسه الرجالة على الرجالة
الستات، الستات كانت بتتعذب برضوا لما أه عشان ضرب الستات كان بيحصل برضوا
يعني كل يوم
حتى بين الزوج الزوجته
وحتى سمعت كتير
عشان كان عندي جامع كده قدام بلكونتي في اسكندرية
وكان الراجل دايما بيقول ايوه لازم تضرب مراتك بس مش
بس مش بعنف أوي
مش جامد، ممكن تضربها بس بالراحة
ومش عارفة ازاي ضرب بالراحة أصلا ده ضرب
وفيه نوع تاني من التعذيب عرفت عنه برضوا
ينفع تنيك مراتك لما تبقى عايز تنيكها
مش لما تبقى عايزة، لو عايزة
هي ما عندهاش حق ما تبقاش عايزة أو ما تبقاش عايزة تنام معاك
بس أنت عندك الحق تنام معاها لما أنت تعوز
دي حاجة بتسمعيها من كل الناس المتدينة في خطب الجمعة
أو في التلفيزيون
أنا شايفة أن ده برضوا نوع من التعذيب للستات
نوع من عدم احترام رغبتها أو متطلباتها
مش بتحترم
دي مشكلة كبيرة
أه في مدونتي كنت بكتب عن حاجات كتير
المجتمع، السياسة، الدين
ما كنتش فاكرة أن فيه ناس بتقرا بس بعد سنة
كان بيجيلي ايميلات من ناس كتيرة
ساعات من صحفيين صحفيين معروفين
ومقالات من مدونتي كانت بتتنشر في الجرايد
ناس من قنوات فضائية كبيرة كلموني
وكانوا بيعملوا معايا لقائات
و
كان تمام بالنسبة لي حسيت أنه حد لازم يتكلم قدام شاشة
بحب... يعني بحب ده جدا أنا شايفة أنه مهم جدا
عشان دي مخاطرة ماحدش عايز يبقى عالتلفيزيون
عشان كل الناس هتعرفك ممكن يقى عندك مشكلة مع الشرطة
ممكن يبقى عندك مشاكل مع النظام مشاكل أكتر
بس حسيت أن ده واجبي فعملت كده
كنت بعمل كده عشان حسيت أنه فيه حد لازم يتكلم
بس في مرحلة معينة، يمكن بعدين
أني اطلع في التلفيزيون اتكلم دي حاجة بترهقني
حاجة
يعني
ليه؟ عشان اخد أنا شهرة لنفسي؟
عشان اتعرف والناس تقول ايوه هي كانت عالتلفيزيون
دي حاجة بدأت تحسسني بالذنب
عارفة، عشان ده ما كانش خالص اللي كتب بفكر فيه
لما بدأت اكتب واحارب خالص
بس حسيت أن ساعات الإعلام له تأثير سلبي علينا
وساعات بحس أنها بتوقفك من أنك تكملي اللي جواكي
اعتقد أنها تحولت لصداع زي حمل على ظهرك
لما تبقي في الإعلام وبيتكلموا عنك
لما تروحي تتكلمي عن النسوية أو النشاط السياسي
أو عن... مش عارفة، عن حاجات بتتكلمي بس
مش مكاني يمكن، يمكن كنت سعيدة أكتر في المظاهرة في ٢٠٠٦
في مكان صغير، كنا بتع ١٠ أشخاص بنتظاهر في وسط البلد
ما حدش عارف عنا حاجة
بس كنا... كنا بنعمل اللي احنا حاسين بيه وبنعمل اللي عايزين نعمله
أعتقد أنه كان نقي
نقي
بس بعدين
بالذات بعد ٢٠١١
بقينا زي... حاجة زي تجارة للنشطاء
الناشط ده والناشطة دي
وأنتي مدعوة في المكان ده المكان المهم ده
وبتتكلمي مع... بتتكلمي في محطة راديو أو تلفزيون كبيرة
أو حتى تروحي ال... يعني السياسيين بيدعوكي
زي هنا في فرنسا اتعزمت في مجلس الشورى
وكنت معزومة اتكلم قدام، مش عارفة قدام نواب كتار
نواب المجلس
اتكلم عن الثورة قدام كل النواب دول طلعت عالتلفيزيون
كان... حسيت
مش ده اللي أنا عايزة اعمله مش عايزة اتكلم
عن حاجة أنا كنت جزء صغير منها
مش أنا اللي عملت كده أنا كنت جزء صغير
أنا كنت... أه بعمل كده احنا كنا آلاف بدأنا مع بعض
أو يمكن عشر اشخاص بدأنا مع بعض وبعد كده بقينا آلافات وملايين
بس أنا بس نقطة واحدة
ومش أنا اللي عملت الثورة
بس بتحسي أنهم بيتكلموا معاكي ساعات كأنك أنتي اللي عملتي الثورة
ودي حاجة بتضايقني
لأ مش عايزة ده، مش عايزة ده
دي حاجة مش بحبها
تفتكري الغرب بيختار الناس دي ازاي؟ ليه أنتي مش حد تاني؟
ايه المعيار عشان تبقي مركز الاهتمام؟
مش عارفة بيختاروا ازاي بيبقى الاعلاميين أو الصحفيين
فلو تعرفي حد يعرف حد يمكن مش عارفة فعلا
عشان ... ليه أنا؟ يمكن عشان بتكلم فرنساوي
عشان كده أنا في الإعلام الفرنسي
يمكن عشان... يمكن عشان أنا برضوا ست
ودي حاجة برضوا مثيرة للاهتمام
عشان يكون عندك الست
الست... دايما بصيغة المفرد
أيوه الست
أه الست المصرية
و... و
أه يمكن عملت حاجة بس أنا مش الوحيدة أنا عارفة أن فيه ستات كتير زيي في مصر
حتى ست... يعني
بتعمل حاجات اهم بس يمكن مش بتتكلم لغات
يمكن عشان هي مش... يعني هي ما عندهاش التعليم ده
يعني أنا سمعت عن بنت وقت الثورة
لما كان فيه عنف كتير والشرطة كانت بتضرب نار
حد قالي أن فيه بنت عندها ١٨ سنة بتشتغل في فرن
وهي مش متعلمة خالص
وكانت لما بتتضريب بالخرطوش بتطلعه بنفسها وتقوم راجعة تاني
دي حاجة مبهرة
البنت دي ممكن تطلع عالتلفيزيون ممكن تتكلم عن ده
ده هيكون مثير للاهتمام أكتر
وبنات كتير، ستات كتير بتعمل حاجات كتيرة مبهرة جدا
بس في الآخر كلنا صغيرين
بنقوم بأدوار صغيرة في السياق الأكبر
الصورة الكبيرة، الثورة
بس كل واحد منا كان بيعمل سطر صغير نقطة صغيرة
في الصورة الكبيرة دي
بس فيه منهم في بؤرة الاهتمام
والتانين لأ
أه